kardosdrur/scandi-wiki huggingface dataset:
Pietro Andrea Mattioli

Pietro Andrea (Pierandrea) Mattioli (latin: Petrus Andreas Matthiolus, født 23. marts 1501 i Siena, død 1577 i Trient) var en italiensk læge og botaniker. 
Mattioli var kejserlig livlæge hos Ferdinand I i Wien. Han er særlig kendt som forfatter af en "urtebog", en i sine senere oplag mere og mere udvidet kommentar til Dioskorides, der opnåede over 60 oplag og udgaver i fremmede sprog. Levkøjens systematiske navn er til ære for ham af Robert Brown kaldet Matthiola.

Eksterne henvisninger 

 

Læger fra Italien
Botanikere fra Italien
Faglitterære forfattere fra Italien
Personer fra Siena
Salmonsens
Personer fra renæssancen
Levkøj

Levkøj (Matthiola R. Br.) er en slægt af blomsterplanter i korsblomstfamilien (Brassicaceae). Dens latinske navn er opkaldt efter den italienske botaniker Pietro Andrea Mattioli (1501-1577). Slægten rummer omtrent 50 arter af en- eller flerårige halvbuskagtige planter, der fortrinsvis vokser i de østlige Middelhavslande.  
Flere arter i slægten levkøj dyrkes på grund af deres vellugtende blomster og livlige farver.

Beskrivelse
Bladene er hele eller fjersnitdelte; de er gråligt behårede af stjernehår. Blomsterne har udposede bægerblade og violette, hvide eller snavsetgule kroner. Den for korsblomstrede typiske frugt, skulpen, er lang og temmelig cylindrisk. I frøene ligger kimroden langs med randen af kimbladene. 

Navnet levkøj kan bruges om hele slægten, men anvendes som oftest som navn for varieteter og kultivarer af prydplanten almindelig levkøj ('vinterlevkøj' eller 'toårig levkøj') (Matthiola incana), der herhjemme dyrkes i væksthus og anvendes til buketter.  'Sommerlevkøj' (eller 'enårig levkøj') er en varietet af af Matthiola incana, der tidligere blev kaldt Matthiola annua, og som herhjemme dyrkes på fri­land om sommeren. Matthiola longipetala (syn. M. bicornis) dyrkes også.

Sommerlevkøj
Af sommerlevkøjer findes en stor mængde varieteter, der for oversigtens skyld kan henføres til særlige grupper efter deres højde og voksemåde. Hver gruppe har blomster i forskellige farver fra hvidt, gult, rødt til violet. 

Frø af sommerlevkøjer sås i marts eller april i potter eller i bænk, og ikke for tæt, overbruses let med en fin bruse og dækkes derpå med 1/4 cm fint sigtet, og let sandblandet jord. Vanding, efter at spiringen har fundet Sted, må helst undgås; derimod skal der være rigelig med luft til dem. Når de unge planter har 2—4 blade, prikles de, og
senere udplantes de med fra 15–30 cm’s afstand efter højden.

Vinterlevkøj
Vinterlevkøjen blomstrer først året efter at den er sået og anvendes til udplantning eller pottekultur. Blomsternes farve er den samme som hos sommerlevkøj, højden 50–60 cm; men man har dværgformer, der kun bliver omtrent halvt så store. 

Frøet sås sidst i april på samme måde som sommerlevkøjen, de unge planter prikles og udplantes først i juni med 50 cm’s afstand. De indplantes enkeltvis i potter i oktober og skygges lidt i den første tid. Efter frostfri overvintring i et lyst og luftigt lokale kan de udplantes først i maj i grupper på friland, hvor de vil blomstre til midt i juni. Anvendes Pottekultur, kan blomstringen begynde først i april.

Kilder 

Korsblomst-familien
Irish coffee

Irish coffee (engelsk for irsk kaffe) er en varm drink af kaffe, irsk whiskey, flødeskum og sukker som brun farin, rørsukker og kandisstænger.

Tilberedning 
Den varme kaffe hældes i kop eller glas. Whiskey og sukker tilsættes og røres, til det er opløst. For at undgå at blande flødeskummet med kaffen hældes flødeskummet forsigtigt ned på bagsiden af en ske, før det rammer kaffen.
Drinken serveres uden yderligere omrøring og drikkes gennem flødeskummet.

Historie 
Shannon lufthavn i Irland var i 1930'erne og 1940'erne en travl lufthavn med meget trafik mellem Europa og USA. På en særlig kold vinterdag i 1934 måtte et fly vende om på grund af dårligt vejr. Kokken Joe Sheridan, der arbejdede i en restaurant i lufthavnsterminalen, tilbød de trætte passagerer kaffe blandet med irsk whiskey. 

Hvert år i august afholder Foynes Flying Boat Museum Irsk kaffe-festival, hvor der blandt andet holdes verdensmesterskaber i at lave irsk kaffe.

Eksterne henvisninger 

Kaffedrikke
Alkoholiske drikke
Whisky
Kapucinerkrypten

Kapucinerkrypten (ty. Kapuzinergruft) eller Kejserkrypten (ty. Kaisergruft) er fyrstehuset Habsburgs krypt i Wien. 

Krypten ligger i Innere Stadt ved pladsen Neuer Markt, under Kapucinerkirke og kloster.

Kirken og klosteret blev grundlagt i 1618 og indviet i 1632. Klosteret tilhører Kapucinerordenen, der spillede en stor rolle under Modreformationen.

Der er begravet 12 kejsere og 18 kejserinder i krypten. Dertil kommer gravstederne for mange andre medlemmer af den habsburgske familie.

Eksterne links

Kapucinerkryptens hjemmeside (tysk)

Kirker i Wien
Gravkirker
2+1-vej

En 2+1 vej er en vejtype, som skiftevis har en eller to kørebaner i en given retning. Den kan have en midterrabat, som oftest i form af wirer udført i stål, eller den kan have et midterareal der kan overkøres. Denne vejtype har som regel tre gennemgående kørebaner på hele strækningen, dog kun to de steder, hvor to kørebaner i den ene retning overgår til én og omvendt i den modsatte retning.

Vejtypen forekommer meget i Sverige og Norge, og var tidligere udbredt i Danmark inden udbygningen af motorvejsnettet. Da kørebanerne er noget smallere end på en motorvej, er 2+1-veje som oftest udlagt som motortrafikveje. Hvor dette ikke er tilfældet, kan det betyde langsomtgående trafik så som traktorer og motoriserede redskaber. I Sverige bliver 2+1-veje også omtalt som mötesfri motortrafikled eller mötesfri landsväg.

Danmark

2+1 vej i Danmark

  2+1 vej Ortved - Roskilde
 2+1 vej Himmelev - Jyllinge
 2+1 vej Allerød - Hillerød
  2+1 vej Ebbeløkke - Overby Lyng
  2+1 vej Krakær - Handrup
   2+1 vej Aalborg Lufthavn - Aabybro
  2+1 vej Vilsund- Sundby  
  2+1 vej Viborg S - Vranum
 2+1 vej Bredsten - Vandel
 2+1 vej Hirtshals V - Hirtshals Ø
 2+1 vej Holbæk - Sjællands Odde

2+1 vej under planlægning
  2+1 vej Aalbæk - Skagen (VVM-redegørelse afsluttet) (2028)
  2+1 vej Herning - Ringkøbing (VVM-redegørelse igangsættes) (2028)
  2+1 vej Sallingsund - Hanstholm (forundersøgelse afsluttet) (2028)
  2+1 vej Korskroen - Varde (forundersøgelse igangsættes) (2029)
  2+1 vej Haderup - Skive N (forundersøgelse afsluttet) (2035)
  2+1 vej Ønslev - Nykøbing (VVM-redegørelse afsluttet) 
  2+1 vej Skive - Hanstholm (forundersøgelse afsluttet)
  2+1 vej Skive - Herning (forundersøgelse afsluttet)
  2+1 vej Vejle - Viborg - Aars (forundersøgelse)
  2+1 vej Solrød - Roskilde (forundersøgelse)

Foreslåede 2+1 vej
  2+1 vej Hanstholm - Sallingsund  
  2+1 vej Skive - Haderup  
  2+1 vej Assentoft - Ebeltoft
  2+1 vej Aarhus- Grenaa 
   2+1 vej Ringkøbing - Hvide Sande
  2+1 vej Aarhus - Viborg 
  2+1 vej Struer - Holstebro  
  2+1 vej Varde - Thisted
  2+1 vej Thisted - Aalborg  
  2+1 vej Korskro - Varde
  2+1 vej Tønder - Korskro
  2+1 vej Assens - Fynske Motorvej E20 
  2+1 vej Faaborg - Årslev/Svendborgmotorvejen  
  2+1 vej Rudkøbing - Svendborg  
  2+1 vej Ringsted - Ortved
  2+1 vej Kregme - Hillerød

Se også 
 Motorvej
 Motortrafikvej
 2-minus-1-vej

Referencer 

Vejtyper
Vilhelm Christesen

Frederik Christian Vilhelm Christesen (født 4. juli 1822 i København, død 29. december 1899 sammesteds) var en dansk guld- og sølvvarefabrikant.

Han var søn af styrmand Anders (eller Hans) Christensen (1792-1828) og Vilhelmine Magdalene Augusta Grandjean (1796-1849). Efter mandens død 1828 flyttede moderen til Slagelse, hvor Vilhelm Christesen blev sat i guldsmedelære. Hans år som svend førte ham bl.a. til Bremen i tre år, og her blev han gift 28. juni 1846 med Luise Sophie Dorothea Pape (25. august 1825 i Bremen – 10. august 1882 i København), datter af postbud, tidligere brændevinsbrænder Hermann Pape (1790-1838) og Dorothea Margarethe Plöger (1799-1865).

Samme år nedsatte han sig som guldsmed, og ti år senere flyttede han sin forretning til hovedstaden, hvor han havde fået bevilling til at anlægge en fabrik for prægning af guld- og sølvvarearbejder. Vilhelm Christesen var således den første i Danmark til at tilvirke guld- og sølvvarer på industriel vis, og hans virksomhed voksede støt. Indførelsen af næringsfriheden i 1857 havde yderligere positiv betydning for hans firma.

I begyndelsen optrådte han især som leverandør til landets øvrige guldsmede, men fra 1865 solgte han via eget udsalg. Hans virke bestod hovedsageligt i industriel massefabrikation, men i kraft af hans deltagelse i Kunstflidslotteriet (oprettet 1860) frembragte han nogle kostbare udstillingsgenstande, som blev prisbelønnet på udstillinger i ind- og udland. 22. oktober 1861 modtog han Ingenio et arti.

Han er begravet på Holmens Kirkegård.

Christesen er gengivet i et litografi 1871 af Theodor Bergh og samme år i to xylografier.

Kilder 
 
 Biografi i Dansk Biografisk Leksikon, 3. udgave

Guldsmede fra Danmark
Sølvsmede fra Danmark
Personer fra København
Danskere i 1800-tallet
Fabrikanter fra Danmark
Personer i Dansk Biografisk Leksikon
Modtagere af Ingenio et arti
G. Hannelius

Genevieve Hannelius (født 22. december 1998 i Boston, Massachusetts) er en amerikansk sangerinde og skuespiller, der er kendt som en Disney-stjerne.

Udvalgt filmografi

Film 
 2010 Spejder-brormand – Emily Pearson
 2010 Historien om julehunden – Janie

Tv-serier 
 2009-10 Sonnys chance – Dakota Condor
 2010-11 Held og lykke, Charlie! – Jo Keener
 2012- Dog with a Blog – Avery Jennings
 2014 Jessie – Mackenzie "Mad Mac"

Referencer

Eksterne henvisninger 

 
 

Børneskuespillere fra USA
Sangere fra USA
Johan 2. af Liechtenstein

Johan 2. (), også kaldet Johan den Gode () (5. oktober 1840 – 11. februar 1929) var fyrste af Liechtenstein fra 1858 til 1929. Han regerede i 70 år og 3 måneder, den næstlængste regeringstid for en europæisk monark efter Ludvig 14. af Frankrig.

Han var søn af Alois 2., og efter sin død blev han efterfulgt af sin bror, Fyrst Franz 1..

 

Fyrster af Liechtenstein
Alois 2. af Liechtenstein

Alois 2. af Liechtenstein (født 26. maj 1796, død 12. november 1858) var fyrste af Liechtenstein fra 1836 til 1858. 

Han var søn af Fyrst Johan 1. Josef og Fyrstinde Josepha. 

Alois bidrog aktivt til Liechtensteins økonomiske og politiske udvikling. 

Han giftede sig med Franziska Kinsky i Wien. De fik ni døtre og to sønner. Efter sin død blev han efterfulgt af begge sine to sønner Johan 2. og Franz 1..

 

Fyrster af Liechtenstein
Frans Josef 1. af Liechtenstein

Franz Josef 1. af Liechtenstein (1726–1781) var fyrste af Liechtenstein fra 1772 til 1781. 

Han var gift med Leopoldine von Sternberg (1733 – 1809). De fik otte børn. To af sønnerne blev fyrster af Liechtenstein.

Franz Josef var søn af prins Emanuel af Liechtenstein (1700–1771). Efter sin død blev Franz Josef efterfulgt af sønnerne Aloys 1. Josef og Johan 1. Josef af Liechtenstein.

Eksterne henvisninger 

 

Fyrster af Liechtenstein
Tyskere i 1700-tallet
G.A. Gedalia & Co.

G.A. Gedalia & Co. var en dansk vekselererforretning, stiftet 1. maj 1849 af G.A. Gedalia.

1. maj 1849 averterede han i Berlingske Tidende: "»G. A. Gedalia & Co.« nyt etableret Vexellererkontoir er paa Høibroplads Nr. 54 i Stuen", og denne dato må altså regnes for datoen for firmaets grundlæggelse.

Flere dygtige vekselerere fik deres uddannelse hos Gedalia, blandt andre Isak Glückstadt.

I 1875 gik hans firma konkurs, men senere kom han på fode igen og etablerede atter et vekselererfirma.

Kilder 
 G.A. Gedalias biografi i Dansk Biografisk Leksikon.

Tidligere virksomheder i København
Indre By (København)
Danske virksomheder etableret i 1849
Ingeborg Rode

Ingeborg Martha Rode, født Kolling (25. september 1865 i København – 30. juni 1932 i Englerup) var en dansk maler, hun var gift med maleren Gotfred Rode.

Hun var datter af professor Frederik August Vilhelm Kolling. Ingeborg Rode kom efter privatundervisning hos litograf Ferdinand Larsen ind på Kunstakademiets Kunstskole for Kvinder hos Viggo Johansen ved oprettelsen 1888 og fik afgang 1894. Rode malede især portrætter, men også interiører og naturalistiske landskaber. Hun fik ikke en stor plads i sin tids kunstliv, men var respekteret af kolleger for sin dygtighed.

Hæder 
 1896: Den Raben-Levetzauske Fond
 1896, 1901, 1905, 1909: Akademiets stipendium

Hun er begravet på Søndermark Kirkegård.

Ekstern henvisning

Eksterne henvisninger 
 

Malere fra Danmark
Personer i Dansk Biografisk Leksikon
Personer fra København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Arash (navn)

Arash er et navn, der i Danmark er godkendt som drengenavn.

Navnet bruges som kunstnernavn af den svensk-iranske sanger Arash Labaf.

Henvisninger 

Drengenavne
Androy

Androy region på Madagaskar beliggende i den tidligere provins Toliara længst mod syd på øen. Den grænser mod vest til regionen Atsimo-Andrefana og mod øst til Anosy.

Geografi 
Regionshovedstad er byen Ambovombe. Androys befolkning blev anslået til 695.423 indbyggere i 2011, på et areal af 19.317 km².

Inddeling 
Regionen er inddelt i fire distrikter:
 Ambovombe
 Bekily
 Beloha
 Tsiombe

Natur 
Nationalpark Andohahela ligger i regionen.

Eksterne kilder og henvisninger 

Madagaskars regioner
Ulisses FC

Ulisses Football Club (armensk: Ուլիս Ֆուտբոլային Ակումբ), forkortet Ulisses F.C., var en armensk fodboldklub, hjemmehørende i byen Jerevan. 

Klubben spiller i Armeniens førstedivision i fodbold. De bruger Hanrapetakan Stadion som deres hjemmebane.

Historie med klubnavne
 2000 – Grundlagt som Dinamo-2000 F.C.
 2004 – Ændrede navn til Dinamo-Zenit F.C. (navnet blev ændret pga. ny sponsor)
 2006 – Ændrede navn til Ulisses F.C. (navnet blev ændret pga. ny sponsor)

Titler 
 Armenske mesterskaber (1): 2011

Historiske slutplaceringer

Noter 

Fodboldklubber i Armenien
Hans Jensen (erhvervsmand)

Hans Jensen (født 25. september 1947) er en dansk erhvervsmand og forhenværende bankdirektør.

Hans Jensen er uddannet HD i regnskabsvæsen fra Handelshøjskolen i Odense. 1964 til 1977 var han ansat i Kjøbenhavns Handelsbank, 1977-87 i ledende stillinger, senest vicedirektør i sparekassen Bikuben, var 1987-89 direktør i Fællesbanken for Danmarks Sparekasser, 1990-93 direktør i Baltica Bank A/S og var 1993-95 arbejdende formand for Vølund A/S.

Han blev ansat i Falck i 1996, hvor han indtil 2004 var direktør for Group Treasury & Tax. 2004-08 var han Group Treasurer, Vice President, Treasury, Tax, Legal & Insurance, 2008-10 Vice President, Special Projects, og har siden 2010 været Executive Vice President, Redning Latinamerika & Afrika.

Kilder 
 CV hos Falck

Bankdirektører fra Danmark
Erhvervsfolk fra Danmark
Danskere i 1900-tallet
Danskere i 2000-tallet
Personer i Kraks Blå Bog
Carl Andreas Jensen

Carl Andreas Jensen (13. juli 1844 i Ordrup – 19. august 1918 i København) var en dansk litograf og maler.

Han var søn af snedkersvend Jens Carl Jensen og Ane Rasmussen, lærte litografi hos Em. Bærentzen & Co., blev dimitteret fra Teknisk Institut 1862 og gik på Kunstakademiet 1863-72, hvor han var optaget af landskabsmaleri. Han tog senere litografien op igen og virkede senere som maler og tegner i både Danmark og Sverige. 1871 udstillede han på Charlottenborg Forårsudstilling.

Han var ugift.

Værker 
 Parti fra Dyrehaven (1871)
 Udsigt mod Jagtvejens Mølle (1871, Københavns Museum)
 Broen ved Lygtekroen (Københavns Museum)
 Udførte enkelte blade i farvelitografi til værket Danske Billeder fra Land og Sø (påbegyndt 1869)
Repræsenteret i Det Kongelige Bibliotek

Kilder 
 

Litografer fra Danmark
Malere fra Danmark
Danskere i 1800-tallet
Personer fra Ordrup
Landskabsmalere
Ferdinand Larsen

Jens Vilhelm Ferdinand Larsen (4. september 1830 i København – 22. oktober 1892 sammesteds) var en dansk litograf og fotograf.

Han var søn af overskærermester Lars Peter Larsen (1788-1865) og Christiane Brodersen (1795-1879). Han lærte litografien i Bing & Ferslews stentrykkeri, tegnede hos portrætmaler Christian Ludvig Knutzen og besøgte Kunstakademiets skoler indtil gipsskolen 1842-52. Senere arbejdede han hos Em. Bærentzen & Co. og siden i Det Hoffensbergske Etablissement. Som så mange andre af den tids grafikere satsede han også på fotografiet, lærte teknikken hos fotografen Hermann Ohm i begyndelsen af 1860'erne og drev fotografisk atelier i København fra 1864 til ca. 1869. 

Blandt hans arbejder kan nævnes en del blade af værket Billeder fra Land og Sø (begyndt 1869) og flere store farvetryksbilleder, hvoriblandt Sundet ved Kronborg efter Carl Neumann, København fra søsiden efter Vilhelm Melbye, Parti ved Gammel Strand efter Heinrich Hansen, og han udstillede til stadighed, så længe han levede. Han har tillige udstillet nogle pennetegninger og vandfarvebilleder.

Larsen blev gift 28. oktober 1856 i København med Marie Christine Sørensen (22. oktober 1838 smst. -15. maj 1878 smst.), datter af arbejdsmand, senere formand på Toldboden Christian Sørensen (1797-1863) og Dorthea Larsen (1805-1876). 

Han er begravet på Holmens Kirkegård.

Værker 
 Farvelitografier til værket: Billeder fra Land og Sø efter danske Landskabsmalere (påbegyndt 1869)
 42 litografier i mappe efter motiver bl.a. tegnet af H. Holm, P. Lund. Johan Jochum Reinau og ham selv (ca. 1870, Den Kongelige Kobberstiksamling)
 Udførte desuden litografier efter samtidige maleres landskaber og portrætter, såsom F. Rohde, Godfred Christensen, Carl Neumann, Otto Bache og Vilhelm Melbye (Det Kongelige Bibliotek)
 Tegninger og akvareller med københavnske motiver (Københavns Museum)
 Udsigt over Sundet fra Skodsborg (1882, Rudersdal Museer)
 Eremitageslottet i Klampenborg (Vejlemuseerne)
 Fra Rosenborg Have (Randers Kunstmuseum)
Desuden repræsenteret på Øregaard Museum

Kilder

Eksterne henvisninger 
 

Danskere i 1800-tallet
Personer fra København
Litografer fra Danmark
Malik

Malik er et drengenavn fra grønlandsk (med betydningen "bølge") og arabisk (med betydningen "konge").

Som fornavn 
2013 var der 758, der hed Malik i Danmark, mens der i 2011 var 471, der hed Malik til for- eller mellemnavn i Grønland.
 Malik Abdul Aziz – også kendt som Mike Tyson
 Malik ibn Anas – tidlig muslimsk lærd
 Malik Hyltoft – dansk forfatter
 Malik Meraj Khalid – premierminister i Pakistan
 Malik Kleist – sanger i Chilly Friday
 Al-Hajj Malik Al-Shabazz – også kendt som Malcolm X

Som efternavn 
1.1. 2013 var der 474, der hed Malik til efternavn i Danmark.
 Adam Malik – indonesisk journalist og politiker, præsident for FN's generalforsamling 1971
 Zayn Malik – kendt fra One Direction

Andre anvendelser 
 Al-Malik, الملك, er et af Allahs 99 navne.
 Nuuks svømmehal (i bydelen Nuussuaq) hedder Malik
 Malik er navnet på hovedpersonen i den grønlandske film Nuummioq, spillet af Lars Rosing
 Stormen Malik i januar 2022

Kilder 

Drengenavne
Ambovombe

Ambovombe eller Ambovombe-Androy er en kommune og en by ved kysten sydligst på Madagaskar.
Byen er regionshovedstad i Androy og distriktet med samme navn Ambovombe.

Geografi 
Byen ligger ca. 110 km vest for Tôlanaro ved den nationale hovedvej 13 mellem Ihosy og Tolagnaro (Fort-Dauphin).

Undervisning 
Byen har en skole drevet af Alliance Française.

Eksterne kilder/henvisninger 

Byer i Madagaskar
Remiz

Remiz er en slægt af fugle i pungmejse-familien. Slægtens fire arter er alle udbredt i Eurasien. I Danmark er kun arten Remiz pendulinus (pungmejse) repræsenteret.

Arter 
Slægten Remiz indeholder fire arter:
 Pungmejse, Remiz pendulinus
 Sorthovedet pungmejse, Remiz macronyx
 Hvidkronet pungmejse, Remiz coronatus
 Kinesisk pungmejse, Remiz consobrinus
Arten Remiz macronyx bliver af nogle opfattet som en underart af Remiz pendulinus.

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Pungmejser
Node

Node kan være flere ting:

 Node (musik) - node som anvendes i musik
 Node (knudepunkt) - knudepunkt i et forsyningsanlæg
 Node (sanger) - sanger
Geopark

En geopark er et særligt udpeget naturområde, hvor den geologiske historie kan studeres og opleves. Geoparker har til formål at beskytte, formidle og understøtte den geologiske arv og mangfoldighed, og på den baggrund fremme bæredygtig udvikling.

Anvendelsen af betegnelsen geopark om et område er forholdsvis ny. Betegnelsen er som naturpark og nationalpark ikke beskyttet, man kan derfor kalde et hvilket som helst område for en geopark. Derimod er "European Geopark" et registreret mærke. Oprettelsen af geoparker vil derfor ofte have som mål at kunne opfylde kriterierne for at blive certificeret som en EGN-geopark, medlem af European Geopark Network samt GGN-Geopark, medlem af UNESCOs Global Geopark Network. 

En stor del af Odsherred på Sjælland blev i september 2014 udnævnt som den første danske geopark, Geopark Odsherred, og er dermed både optaget i European Geoparks Networksamt Global Geopark Network. Geopark Vestjylland, som omfatter Lemvig, Struer og Holstebro kommuner, foruden den tilgrænsende del af Nordsøen, har i 2016 ansøgt om optagelse. Den norske Gea Norvegica Geopark var den første nordiske geopark der blev optaget i netværket.

European Geoparks Network
European Geoparks Network (EGN) blev dannet i 2000 og har blandt andet som mål at beskytte geologisk mangfoldighed ("geodiversity") og at formidle et områdes geologiske historie.

Referencer

Eksterne henvisninger

 UNESCO Global Geoparks Network på Wikivoyage
 "Meet our Geoparks" fra EuropeanGeoparks.org, en liste med europæiske geoparker, 54 i 18 lande (juli 2013) 

Naturbeskyttelse
Geologi
Halemejser

 
Halemejser (Aegithalidae) er en familie af spurvefugle, der omfatter 13 arter fordelt på fire slægter. 

Halemejserne betegnes af nogle forskere som temmelig nært beslægtede med bl.a. familien løvsangere (Phylloscopidae) og de afrikanske arter vævermejse (Pholidornis rushiae) og hylia (Hylia prasina).

Slægter 
 Aegithalos (9 arter, fx halemejse)
 Leptopoecile (2 arter, fx mejsesanger)
 Psaltria (1 art, dværgmejse)
 Psaltriparus (1 art, kratmejse)

Billeder

Noter

Kilder og henvisninger 
 Gill, F & D Donsker (Eds). 2015. IOC World Bird List (v 5.1). .
 Danske navne på alverdens FUGLE Arkiveret version fra juli 2013.
Alleanza Nazionale

Alleanza Nazionale (dansk: den nationale alliance) var et højreorienteret og nationalkonservativt parti i Italien. Partiet eksisterede fra 1994 til 2009.

Postfascistisk og kristendemokratisk 
Partiet var en fortsættelse af det nyfascistiske parti Movimento Sociale Italiano (den «Italienske Sociale Bevægelse», MSI), men partiet optog også konservative elementer fra det opløste tidligere regeringsparti Democrazia Cristiana (de kristelige demokrater). Partiet opfattede sig selv en et efterfascistisk parti.

Alliance med Berlusconi 
Partiet samarbejdede med Silvio Berlusconis Forza Italia. Alleanza Nazionale var således repræsenteret i Berlusconis regeringer i 1994-1995, 2001-2006 og fra 2008. 

Ved valget i 2008 var de to partier de største deltagere i valgalliancen Il Popolo della Libertà (dansk: Frihedens Folk). Valgalliancen blev omdannet til et parti i 2009, og de tidligere partier ophørte med at eksistere.

Politikere 
Gianfranco Fini (født 1952) var leder af partiet. Han har været udenrigsminister, vicestatsminister og formand for deputeretkammeret. 

Den tidligere fodboldspiller Stefano Tacconi (født 1957) har forgæves forsøgt at blive valgt for partiet til Europa-Parlamentet og til byrådet i Milano.  

Et andet kendt medlem var Alessandra Mussolini (født 1962). Hun er sønnedatter af diktatoren Benito Mussolini (1883 – 1945) og søsterdatter til Sophia Loren (født 1934). Under et besøg i Israel i 2003 kaldte Gianfranco Fini fascismen for "det tyvende århundredes absolutte ondskab"

Som en protest med denne kritik af sin farfar brød Alessandra Mussolini med "Alleanza Nazionale". I stedet dannede hun det lille parti Azione Sociale (Social Aktion eller Social Handling). Dette parti blev en del af Il Popolo della Libertà i 2009.  

Alessandra Mussolini er medlem af senatet fra marts 2013. Hun var medlem af deputeret kammeret i 1992 – 2004 og i 2008 – marts 2013. Hun var medlem af Europa-Parlamentet 2004 – 2008.    

Etableret i 1994
Ophørt i 2009
Nationalkonservative partier
Tidligere politiske partier i Italien